Vladimir Majakovski
Vladimir Vladimirovitš Majakovski (19. juuli (vkj 7. juuli) 1893 Bagdathi – 14. aprill 1930 Moskva) oli vene luuletaja, vene futurismi silmapaistvamaid esindajaid. Ta oli ka oma aja väljapaistev näitekirjanik, stsenarist, režissöör, filminäitleja ja kunstnik. Vladimir Majakovski lõpetas elu enesetapuga, olles 36 aastat vana. Ta on maetud Moskvasse Novodevitšje kalmistule. Tema loomingu põhiteemaks oli uue maailma ehitamine ja uue inimese kujundamine. Kari tänav Tallinnas kandis aastatel 1953–1995 Vladimir Majakovski nime. Tema auks kandis Nõukogude ajal Majakovski nime tema sünnilinn Bagdathi.